फिल्म गांधी एंड कंपनी को बेस्ट निर्माता का अवॉर्ड; दिल्ली में मां ने किया ग्रहण
हरियाणा में महेंद्रगढ़ के अटेली निवासी मनीष सैनी की फिल्म गांधी एंड कंपनी को स्माइल इंटरनेशनल फिल्म फेस्टिवल समारोह में बेस्ट निर्माता के अवॉर्ड से नवाजा गया है।
हरियाणा में महेंद्रगढ़ के अटेली निवासी मनीष सैनी की फिल्म गांधी एंड कंपनी को स्माइल इंटरनेशनल फिल्म फेस्टिवल समारोह में बेस्ट निर्माता के अवॉर्ड से नवाजा गया है। बच्चों एवं युवाओं के लिए स्माइल इंटरनेशनल फिल्म फेस्टिवल का नोवा संस्करण नई दिल्ली के सिरीफोर्ट ऑडिटोरियम कॉम्प्लेक्स में चल रहा है। जिसमें मनीष सैनी की माता शकुंतला देवी ने यह अवॉर्ड लिया।
 अटेली में जन्मे मनीष सैनी ने अपनी शिक्षा नेशनल इंस्टीट्यूट ऑफ डिजाइन अहमदाबाद से पूरी की। जिसके बाद उसने अपनी पहली गुजराती फिल्म ढह का निर्माण किया। वर्ष 2018 में इस फिल्म को बेस्ट गुजराती फिल्म का अवॉर्ड मिला था। मनीष सैनी की दूसरी फिल्म गांधी एंड कंपनी ने अंतरराष्ट्रीय गुजराती फिल्म महोत्सव आईजीएफएस 2022 में सर्वश्रेष्ठ बाल फिल्म अवॉर्ड जीता और चेक गणराज्य में प्रदर्शित होने के लिए चुनी गई। अब मनीष सैनी की अगली गुजराती फिल्म शुभ यात्रा आगामी 28 अप्रैल को रिलीज होगी।
 मनीष सैनी की फिल्म गांधी एंड कंपनी को स्माइल इंटरनेशनल फिल्म फेस्टिवल समारोह में बेस्ट निर्माता अवॉर्ड से नवाजा गया है। इस बारे में मनीष सैनी ने बताया कि गांधी एंड कंपनी एक हल्की-फुल्की गुजराती कॉमेडी फिल्म है, जो मनोरंजक तरीके से ईमानदारी और सद्भाव गांधीवादी मूल्यों की पृष्ठभूमि के साथ-साथ एक की एक कहानी कहती है। यह फिल्म आने वाली उम्र का पारिवारिक ड्रामा है, जो पारिवारिक दर्शकों के लिए है।